  Виталий Пронин А. Бречалов нырысь ик пумиськылӥз Пожгуртысь ужбергатӥсен Леонид Столбовен. Со нюлэсэн выре. Леонид Столбов сюлмаське производствозэ паськытатон понна, но нюлэс ёросысь басьтыны уг быгаты. Али дораз 15 мурт тырше. Эшшо но тросгес адямиосты бордаз басьтысал. Предприятие 2000-тӥ арын ужаны кутскиз, бугроос ӵупе, пулэсь пӧртэм арбериос лэсьтэ. Соос быдэс Россие вӧлмо, озьы ик кунгож сьӧры но. Асьсэ ёросысь нюлэс мукет ужбергатӥсьлы сётэмын, нюлэс ваёно луэ бускель ёросъёсысь. Эшшо Александр Бречалов вуылӥз Сьӧлта черкогуртысь покчиослы школае. Директорез Галина Морозова вераз, школаын ӧвӧл спортзалзы, столовойзы, классъёс уг тырмо, соин валче 2 сменаен дышетсконо луозы. А. Бречалов шуиз, ваньмыз радызъя мынӥз ке, вуоно арын ёросын выль школа пуктӥськыны кутскоз. Ангелина Снигирёва Туспуктӥз Э. Карипов, А. Снигирёва  